Adalbert Hugo Willigerode noorem

Adalbert Hugo Willigerode (23. oktoober 1883 Tõstamaa – 17. veebruar 1953 Feldberg, Mecklenburg-Vorpommern) oli Eesti vaimulik.

Ta lõpetas 1904. aastal Peterburis Wiedemanni gümnaasiumi. Õppis Tartu Ülikooli usuteaduskonnas aastatel 1904–1905 ja 1907–1910. 1906. aastal täiendas ta ennast Greifswaldi ülikoolis. Oli prooviaastal Maarja-Magdaleenas ja Moskvas. Ordineeriti õpetajaks 26. detsembril 1911.

Oli 1912–1914 vikaar Samara kubermangus Novouzenski maakonnas. 1914–1921 oli õpetaja Samara kubermangus Dönhofis.

Aastatel 1922–1923 teenis ta vikaarina Maarja-Magdaleena kogudust ja 1923–1939 Jämaja Kolmainu kogudust.

1939. aastal kolis Saksamaale. Seal teenis ta aastatel 1940–1945 Gerzlow (praegu Jarosławsko) kogudust Lääne-Pommeris. 1945–1950 teenis ta Feldbergi kogudust Mecklenburg-Vorpommerni liidumaal, kust ta ka emerituuri läks.Deutschbaltisches Biographisches Lexikon 1710-1960. Böhlau Verlag Köln WienErik Amburger "Die Pastoren der evangelischen Kirchen Rußlands" vom Ende des 16. Jahrhunderts bis 1937 Ein biographisches Lexikon Institut Nordostdeutsches Kulturwerk Martin Luther Verlag 1998Konrad Veem Eesti Vaba Rahvakirik Dokumentatsioon ja leksikon EVR Stockholm 1988

 Isiklikku 
Tema vanaisa Adalbert Hugo Willigerode oli Kaarma, Karula ja Tartu Maarja koguduse õpetaja ja 1869. aastal I eesti laulupeo toimkonna juhataja. Tema isa Paul Gerhard Adalbert Willigerode oli Kolga-Jaani, Tõstamaa ja Tartu Maarja koguduste pastor ning aastatel 1914–1919 Moskva Konsistooriumi superintendent ja asepresident.

 Viited 

Kategooria:Jämaja Kolmainu koguduse vaimulikud
Kategooria:Maarja-Magdaleena koguduse vaimulikud
Kategooria:Tartu Ülikooli usuteaduskonna vilistlased
Kategooria:Baltisaksa vaimulikud
Kategooria:Sündinud 1883
Kategooria:Surnud 1953